Sauropsida

Os sauropsidos (nombre cientifico Sauropsida, en latín) son un clado d'animals vertebraus tetrapodos que incluye os animals popularment conoixius como «reptils» (actuals, y extintos como pterosauros, ictiosauros y sauropterichios),  os dinosauros incluidas as aus, y amás amás o linache extinto d'os anapsidos.

Os sauropsidos son a división principal d'entre os amniotas por numero d'especies, por contraposición con o clado chermano d'os sinapsidos (Synapsida) que no en queda vivos si que os mamiferos. Os reptils tienen arredol de 9000 especies actuals descritas y as aus, unas 10.000.

Seguntes lo que se'n sabe, as dos ramas d'amniotas s'esbarrón luego, fa uns 310 millons d'anyos en o Carbonifero, a l'arreu de que amaneixese o clado principal. Manimenos y a  diferencia d'os sinapsidos, os sauropsidos plegarían en a suya esplendor en o Mesozoico. Un rabanyo de grupos de sauropsidos desapareixerían pues con l'evento d'extinción  de a fin d'o Cretacio.

Sauropsida como grupo eufiletico ye mas achustau con os criterios d'a taxonomía moderna, cada vegada mas basada en a cladistica. Conque o clado Sauropsida s'ha poroposau a sobén como sustituto en a bibliografía cientifica de o taxón parafiletico Reptilia.

 Se veiga tamién 

 Amniota.
 Synapsida.
 Archosauria.
 Cladistica.

 Enlaces externos 

Categoría:Tetrapoda